recursal/SuperWikiNEXT-32B huggingface dataset:
**Eleanor Bron** nada en Middlesex o 14 de marzo de 1938 é unha escritora e actriz de televisión, cinema e teatro inglesa.

Traxectoria
-----------

É descendente de xudeus da Europa Occidental. O seu pai acurtou o apelido "Brontein" por "Bron" na honra ó fundador da Bron`s Orchestral Service. Estudou no norte de Inglaterra no Collegiate School e no Newnham College, en Cambridge. Estivo casada co arquitecto Cedric Price até o seu falecemento no 2003. Non tiveron fillos. O seu irmán é o produtor Gerry Bron.

### Traxectoria cinematográfica

Eleanor Bron comezou a súa carreira no Cambridge Footlights con The Last Laugh. A actriz apareceu no filme *Help!* cos Beatles no papel de Ahme. Paul McCartney tamén tomou o seu nome para a canción "Eleanor Rigby".

Tamén interpretou a doutora que fixo razoar ó casanova interpretado por Michael Caine en *Alfie*, a inalcanzábel Margaret Spencer no filme de Peter Cook e Dudley Moore *Bedazzled*, Hermione Roddice en *Mulleres namoradas* de Ken Russell, e Lydia Reynols no drama *A Touch of Love*.

Aparece no filme *Two for the Road* xunto a Albert Finney, Audrey Hepburn e William Daniels. Máis recentemente colaborou nas adaptacións cinematográficas de *A princesiña*, *The House of Mirth*, *Black Beauty* e *Wimbledon*.

Bron é citada acotío como unha inspiración para a canción dos Beatles "Eleanor Rigby". É nomeada na canción "Yo la Tengo" de Tom Courtenay, na estrofa: "dreaming 'bout Eleanor Bron, in my room with the curtains drawn...".

Obra
----

É autora de varios libros, entre os que destacan *Life and other Punctures*, unha historia sobre a volta ciclista en Francia e Países Baixos sobre unha bicicleta, e *The Pillow Book of Eleanor Bron*.

Filmografía
-----------

* *Help!* (1965)
* *Cucumber Castle* (1970)
* *The National Health* (1973)
* *A princesiña*  (1995)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eleanor Bron Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q468811
* WorldCat
* VIAF: 216350
* Allmovie: p8674
* AlloCiné: 7811
* BNE: XX1297343
* BNF: 14067027p
* Discogs: 437206
* FAST: 170307
* GND: 1075747732
* IMDb: nm0111376
* ISNI: 0000000063012077
* LCCN: n85370737
* MusicBrainz: ID
* NKC: pna2009482601
* NNDB: 000136933
* NPG: mp60177
* NTA: 072068957
* OL: OL362074A
* SUDOC: 088871770
* Synchronkartei: 10773
* Theatricalia: ze4
* TMDb: 45453

 |
Granadeiro británico con granada de man.
Un **granadeiro** foi un tipo soldado especializado en enxeñaría de explosivos e o uso de granadas. A distinción de granadeiro comezouse a dar a mediados do século XVII, cando os soldados máis fortes e máis grandes eran recrutados para funcións de asalto e manexo de explosivos. No século XVIII, o granadeiro que lanzaba granadas de man fíxose menos necesario, pero seguían sendo os soldados fisicamente máis robustos que dirixían asaltos de vangarda, como asaltos ás fortificacións.

Certos países como Francia ( Grenadiers à Cheval de la Garde Impériale ) e Arxentina ( Regimiento de Granaderos a Caballo ) estableceron unidades de granadeiros montados a cabalo, e durante un tempo o exército británico contou con Horse Grenadier Guards. Como os seus homólogos de granadeiros de infantaría, estes soldados montados a cabalo eran elixidos polo seu tamaño e forza (cabalería pesada).

Na guerra moderna, un granadeiro é un soldado especialmente adestrado que opera como parte dunha escuadra, competente no uso do lume indirecto. Este soldado pode estar armado cun lanzagranadas, un arma de gran calibre disparada ao ombreiro.

Notas
-----

1. ↑  "granadeiro". *academia.gal*. Consultado o 2024.
Coordenadas: 36°39′43″N 27°06′54″L﻿ / ﻿36.662, 27.115

| Gyali - Γυαλί |
| --- |
|  |
| Vista da illa |
| Canteiras de pedra pómez en Gyali. |
| Datos |
| Capital |  |
| País | Grecia |
| Localización | Mar Mediterráneo |
| Arquipélago | Dodecaneso |
| Linguas | Grego |
| Poboación (2001) | 10 hab. |
| Superficie | km² |
| Densidade |  |
| Coordenadas | 36°40′N 27°07′L﻿ / ﻿36.667, -27.117 |
| Maior Altura | 180 m Monte Volcano |
|  |
| Localización |
| Localización da illa |
|

Mapa de Cos coa illa de Gyali.
**Gyali** (en Grego moderno: Γυαλί "cristal", tamén chamada **Yiali** ou **Yali**, pronunciado ʝaˈli) é unha illa grega volcánica do arquipélago do Dodecaneso localizada a medio camiño entre a costa meridional de Cos e Nísiros. Componse de outeiros de lava de obsidiana riolítica e de depósitos de pedra pómez. A illa ten dous segmentos distintos, coa parte nordés case na súa totalidade de obsidiana e a parte suroeste de pedra pómez. Estes segmentos están conectados por un estreito istmo e a praia está formada por sedimentos de moderno arrecife.

Xeografía
---------

En sentido contrario ás agullas do reloxo: Stroggyli, Gyali, Pergoussa, Pachia e Nissyros.
A illa ten 6 km de longo e entre 500 m e 4 km de ancho. Ten unha cova de 180 m de profundidade. Está desprovista de vexetación. O censo de 2001 achegou unha poboación de 10 habitantes. Administrativamente, forma parte do municipio de Nisiros.

Notas
-----

1. ↑  Gyali,<<Global Volcanism Program>> Smithsonian Institution

Véxase tamén
------------

### Outros artigos

* Rexións de Grecia
* Prefecturas de Grecia

### Ligazóns externas

* Páxina Web Oficial do Municipio de Nissyros (en inglés, francés, alemán, grego, italiano e castelán)

|  |  |
| --- | --- |
| Control de autoridades | 
* Wd: Q966918
* WorldCat
* VIAF: 48145602400701360843
* FAST: 1240184
* GeoNames: 251363
* GND: 4020959-3
* LCCN: sh85054830
* VOGRIPA: 204

 |
Coordenadas: 37°31′12″S 177°10′57″L﻿ / ﻿-37.52, 177.1825

Illa Whakaari / White.
**A illa Whakaari / White** é un activo estratovolcán de andesita que se atopa a 48 km ó leste da costa da Illa Norte de Nova Zelandia, na Baía de Plenty. É o volcán cónico máis activo de Nova Zelandia e a illa creouse por mor da continua actividade volcánica por máis de 150 000 anos. As localidades costeiras máis achegadas son Whakatane e Tauranga. A illa Whakaari / White permaneceu nun proceso constante de liberación de gas volcánico cando menos dende que James Cook a divisou en 1769.

A illa ten unha forma circular, de 2 km de diámetro, e álzase a unha altura de 321 metros por enriba do nivel do mar. Abrangue unha área de arredor de 325 hectáreas. A parte da illa que asoma pola superficie da auga é só o cumio dunha gran montaña submarina, que mide 1600 metros dende o leito mariño. 

Na illa houbo minaría de xofre e dez mineiros morreron en 1914 cando parte do muro do cráter colapsou. As principais actividades da illa son o turismo e a investigación científica. Unha grande erupción produciuse durante unha visita turística o 9 de decembro de 2019, que provocou a morte de cinco persoas.

Notas
-----

1. ↑  GeoNet (ed.). "White Island". Consultado o 30 de decembro de 2012.
2. ↑  Scheffel, Richard L.; Wernet, Susan J. eds. (1980). *Natural Wonders of the World*. Estados Unidos de América: Reader's Digest Association, Inc. pp. 412. ISBN 978-0-89577-087-5.

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Whakaari / White Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q557077
* WorldCat
* VIAF: 315530782
* EBID: ID
* GEC: 0520624
* GeoNames: 6248842
* LCCN: sh2002004659
* OSM: 10389378
* VOGRIPA: 942

 |
O **volcán Qualibou** está situado moi cerca da cidade de Soufriere, ao leste de Santa Lucía, un pequeno país localizado ao norte de Venezuela e Trinidad e Tobago e ao sur da Martinica, en augas do mar Caribe. A palabra *Qualibou* significa "lugar de morte" no idioma dos amerindios caribes e nese lugar os arauacos adoraban a Yokaho, o seu deus do lume. No século XVIII algunhas compañías fabricantes de mistos e pólvora instaláronse na área para aproveitar os seus depósitos de xofre.

Tecnicamente o Qualibou non é un volcán, senón que son os restos dun volcán que fixo erupción e posteriormente se colapsou hai 39.000 anos. O lugar está conectado á rede de camiños de Santa Lucía e, polo tanto, recibe unha gran cantidade de turistas, os cales acoden coa intención de apreciar as súas caídas de auga e nadar nos seus mananciais sulfurosos.

Véxase tamén
------------

### Ligazóns externas

* Fotografía do volcán Qualibou polo Museo Nacional de Historia Natural dos EUA *(en inglés)*.
* Plate Tectonics: *A Different Heat in Caribbean Vacation Spots* *(en inglés)*.
Coordenadas: 78°22′00″S 165°01′00″L﻿ / ﻿-78.366666666667, 165.01666666667

  


| Monte Morning |
| --- |
| Vista aérea do monte Morning desde o nordés |
| Elevación: | 2.725 m |
| Localización: | Terra de Vitoria, Antártida Antártida |
| Tipo: | Estratovolcán |
| Última erupción: | Descoñecido |

**Monte Morning** é un estratovolcán con feitío de domo situado preto do estreito de McMurdo, ao OSO do monte Discovery e ao leste do glaciar Koettlitz en Terra Vitoria. Descubriuno a Expedición Nacional Británica á Antártida (1901–04) e recibiu o seu nome do navío da expeción, o *Morning*. Asociado con el está o glaciar Morning.

Mapa topográfico dos montes Morning e Discovery (escala 1:250,000)

Véxase tamén
------------

### Ligazóns externas

* Polar Discovery: Mount Morning Lava Flows *(en inglés)*
* -01-14. U.S. Geological Survey Geographic Names Information System: Mount Discovery *(en inglés)*

|  |  |
| --- | --- |
| Control de autoridades | 
* Wd: Q380308
* GeoNames: 6638397
* VOGRIPA: 3126

 |
**Antón Sánchez García**, nado en Alacant en 1974, é un enxeñeiro técnico, sindicalista e político galego de Anova, do cal foi o portavoz nacional dende 2017 ata 2022.

Traxectoria
-----------

Enxeñeiro técnico en xardinería e hortofruticultura pola Escola Politécnica de Lugo, dedicouse á produción hortícola ecolóxica en Bergondo. Membro do Sindicato Labrego Galego, foi coordinador nacional do sector de horta (2006-2008) e forma parte da dirección nacional. É membro da Xunta Directiva do Grupo de Desenvolvemento Rural As Mariñas-Betanzos como representante do sector agrícola. Concelleiro en Bergondo dende 2007, foi candidato á alcaldía nas municipais de 2011 polo BNG. Militante e membro da Coordinadora Nacional de Anova-Irmandade Nacionalista, é responsable da área de Medio Ambiente e sostibilidade. En 2012 foi candidato de Alternativa Galega de Esquerda ás eleccións ao Parlamento de Galicia pola provincia da Coruña e foi elixido deputado. Nas eleccións ao Parlamento de Galicia 2016 foi elixido deputado por En Marea.

No 2017 sucedeu a Xosé Manuel Beiras como portavoz nacional de Anova, exercendo como tal ata a súa dimisión en xullo de 2022.

Notas
-----

1. ↑  Beiras entrega el relevo en su partido al diputado Antón Sánchez con el encargo de unir izquierda y nacionalismo

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antón Sánchez García Modificar a ligazón no Wikidata*** |

### Ligazóns externas

* Ficha no Parlamento de Galicia Arquivado 24 de novembro de 2016 en Wayback Machine.
**Sarah McLeod**, nada o 18 de xullo de 1971 en Putaruru, é unha actriz neozelandesa de cine e televisión. É membro da axencia de actores de Auckland.

Traxectoria
-----------

O papel máis notorio da súa carreira é o de Rosa Cotón nos filmes de Peter Jackson baseados na triloxía d'O Señor dos Aneis. 
O seu personaxe é o dunha muller hobbit que casa con Samsagaz Gamllí no filme *The Lord of the Rings: The Return of the King*, aínda que tamén fai unha breve aparición no primeiro filme *The Lord of the Rings: The Fellowship of the Ring*. A súa filla na realidade, Maisy, fixo do bebé de Rosie e Sam.

Filmografía
-----------

* *The Last Tattoo* (1994)
* *The Conversation* (1995)
* *Forgotten Silver* (1995)
* *Get Real* (1996)
* *Via Satellite* (1998)
* *A Twist in the Tale* (1999)
* *The Lord of the Rings: The Fellowship of the Ring* (2001)
* *The Lord of the Rings: The Return of the King* (2003)
* *Skin & Bone* (2003)

Véxase tamén
------------

### Ligazóns externas

* Entrevista *(en inglés)*

|  |  |
| --- | --- |
| Control de autoridades | 
* Wd: Q270878
* AlloCiné: 84836
* IMDb: nm0572867
* Synchronkartei: 71895
* TMDb: 965278
* TVcom: sarah-mcleod

 |
**LMFAO** é un dúo estadounidense de electropop composto por Redfoo (Stefan Kendal Gordy, nado o 5 de setembro de 1975) e SkyBlu (Skyler Austen Gordy, nado o 23 de agosto de 1986). Redfoo é o tío de SkyBlu, e o pai do primeiro é o músico Berry Gordy, fundador do selo Motown. RedFoo e SkyBlu medraron no próspero barrio de Los Angeles Pacific Palisades, onde formaron o grupo no ano 2006.

A parella ten dito que o seu nome orixinal era Sexe Dude (lido como Sexy Dudes) e que posteriormente cambiárono por consella da súa avoa. O nome actual é unha abreviación da xerga de Internet para "Laughing My Fucking Ass Off", pero segundo eles, LMFAO ven de "Loving My Friends and Others". O grupo asinou un contrato con Interscope Records en novembro de 2008. Eles falan da súa música pop como "party rock", na que normalmente falan de temas como a ir de festa e beber.

Discografía
-----------

* *Party Rock* - 2009 (will.i.am Music Group, Cherrytree, Interscope)
* *Sorry for Party Rocking* - 2011 (Interscope)

Véxase tamén
------------

### Ligazóns externas

* Páxina oficialArquivado 18 de xullo de 2016 en Wayback Machine.

|  |  |
| --- | --- |
| Control de autoridades | 
* Wd: Q48978
* WorldCat
* VIAF: 42145970133532251221
* AllMusic: mn0001029659
* BIBSYS: 14012861
* BNF: 16145119w
* Discogs: 1229202
* GND: 1023237059
* IMDb: nm3395864
* ISNI: 0000000093734791
* LCCN: no2009105006
* MusicBrainz: ID
* NKC: kn20120502012
* Songkick: 767916
* SUDOC: 157417239

 |
A **arquidiocese de Arad** (en romanés: *Arhiepiscopia Aradului*) é unha división eclesiástica ortodoxa da Igrexa ortodoxa romanesa con sé na cidade de Arad, baixo a autoridade da Metrópole de Banat. A súa xurisdición esténdese dende 2009 á totalidade do condado de Arad, aínda que anteriormente abranguía tamén o condado de Hunedoara. O seu actual arcebispo é Timotei Seviciu.

Historia
--------

A diocese de Arad foi fundada no ano 1706 para acoller aos ortodoxos serbios refuxiados do Imperio Otomán no territorio do Reino de Hungría, controlado daquela pola Casa de Habsburgo. No ano 1690 o bispo Isaia Diacovici obtera do emperador Leopoldo I de Viena os "privilexios de Iliria", que daban liberdade relixiosa e autonomía política aos serbios ortodoxos no territorio baixo administración imperial, facendo que se estabeleceran arredor de 40.000 familias en Banat e Crișana, acompañados de numerosos cregos. O 15 de abril de 1706 o bispo serbio Isaia obtivo do emperador Xosé I a aprobación para a creación do arcebispado.

Na década de 1830, durante o episcopado de Gherasim Raţ, a lingua litúrxica eslava foi substituída gradualmente pola lingua romanesa. Pouco despois, a escola relixiosa serbia foi abolida e substituída por unha escola de lingua romanesa.

| * v
* c
* e
Circunscricións da Igrexa ortodoxa romanesa |
| --- |
| *Patriarcado de Romanía* |
| Metrópoles en Romanía: | Banat · Cluj, Alba, Crișana e Maramureș · Moldavia e Bucovina · Oltenia · Transilvania · Valaquia e Dobruxa |
| Arquidioceses e dioceses en Romanía(por metrópole): | **Banat: Arad · Timișoara** · Caransebeș · Huredoara**Cluj, Alba, Crișana e Maramureș: Alba Iulia · Vad, Feleac e Cluj** · Maramureș e Sătmar · Oradea · Sălaj |

---

|  |  |
| --- | --- |
| Este artigo tan só é un bosquexo |  *Este artigo sobre relixión é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: La Razón.

|  |
| --- |
| Fundación | 1998 |
| Xénero | Información xeral |
| País | España España |
| Cidade | Madrid |
| Ámbito | Nacional |
| Lingua | Castelán |
| Periodicidade | Diaria |
| Publicación | Matutina |
| Prezo unitario | 1,30€ |
| Fundador | Luis María Anson |
| Director | Francisco Marhuenda |
|

***La Razón*** é un xornal español de información xeral, fundado en 1998 por Luis María Anson e propiedade do Grupo Planeta. O seu director actual é Francisco Marhuenda e conta con colaboradores como Alfonso Ussía, César Vidal, Carmen Gurruchaga ou Carlos Rodríguez Braun.

A súa liña editorial é conservadora. Aínda que o seu formato variou en numerosas ocasións desde o seu primeiro número, as portadas de *La Razón* adoitan ser rechamantes, formadas por apenas tres ou catro noticias. A súa redacción central atópase en Madrid aínda que conta con delegacións en Cataluña, Andalucía, Murcia, Valencia e Castela e León.

Polémica
--------

Desde que Francisco Marhuenda é o seu director o diario foi protagonista pola intencionalidade e deseño das súas portadas. Chegando ata a saltar a outros medios de comunicación e propiciar un debate na rúa acerca da conveniencia de utilizar este tipo de portadas. En Internet pódense atopar concursos para votar e decidir cal é a portada máis polémica.

A edición do 9 de maio de 2012 causou un gran rexeitamento entre amplos sectores da esquerda e foi criticada ata polo diario francés *Le Monde*, onde aparecían as fotografías de cinco estudantes con nomes e apelidos e debaixo das imaxes un texto cualificábaos de axitadores por chamar á participación na manifestación contra os recortes educativos. O sindicato de estudantes de España decidiu denunciar ao xornal.

Notas
-----

1. ↑  "A polémica portada de La Razón axita as redes". Arquivado dende o orixinal o 30 de xuño de 2013. Consultado o 28 de novembro de 2012.
2. ↑  "As portadas máis polémicas de La Razón". Arquivado dende o orixinal o 13 de maio de 2012. Consultado o 28 de novembro de 2012.
3. ↑  A portada de 'La Razón' revolve á esquerda

Véxase tamén
------------

### Ligazóns externas

* Sitio web de La Razón *(en castelán)*

|  |  |
| --- | --- |
| Control de autoridades | 
* Wd: Q191433
* GEC: 0258547
* ISSN: 1576-7078
* OCLC: 851378447

 |
Cuberta da edición orixinal de *Disquisitiones arithmeticae* de Gauss, libro fundador da aritmética modular.
En matemáticas, e máis concretamente en teoría de números alxébricos, a **aritmética modular** é un conxunto de métodos que permiten a resolución de problemas sobre os números enteiros. Estes métodos xorden do estudo do residuo obtido por unha división.

A idea de base da aritmética modular é de traballar non sobre os números mesmos, senón sobre os residuos da súa división por algunha cousa. Cando se fai, por exemplo, a proba do nove, efectúase unha operación de aritmética modular sen sabelo: o divisor é o valor 9.

Malia que as súas orixes se remontan á antigüidade, xeralmente, os historiadores asocian o seu nacemento co ano 1801, data da publicación do libro *Disquisitiones arithmeticae* de Carl Friedrich Gauss (1777 - 1855). O seu novo enfoque permite elucidar célebres conxecturas e simplifica as demostracións de importantes resultados grazas a unha maior abstracción. Se ben o eido natural destes métodos é a teoría dos números, as consecuencias das ideas de Gauss atópase tamén noutros campos das matemáticas, como a álxebra ou a xeometría.

Notas
-----

1. ↑  Carl Friedrich Gauss. *Recherches arithmétiques*, 1801 Tradución ó francés de M. Poullet-Delisle Éd. Courcier 1807
2. ↑  *Por exemplo a lei de reciprocidade cuadrática na páxina 96, ou a construción con regra e compás do heptadecágono nas páxinas 429-489 de* Recherches arithmétiques
3. ↑  Pódese citar o teorema de Wilson (p. 56), ou o pequeno teorema de Fermat (p. 50) de *Recherches arithmétiques*

|  |  |
| --- | --- |
| Control de autoridades | 
* Wd: Q319400
* EBID: ID
* MAG: 32049820

 |
A **eparquía da Anunciación en Ibadan** é unha sé da Igrexa católica maronita. O seu bispo actual é o libanés Simun Fadul.

Territorio
----------

A eparquía estende a súa xurisdición sobre os fieis maronitas residentes no África Occidental e Central. A sé eparquial está na cidade de Ibadan, en Nixeria.

Historia
--------

Foi erixida como **exarcado apostólico de África Occidental e Central** polo papa Francisco o 13 de xaneiro de 2014. Coa excepción dalgunhas eparquías coptas no Sudán, tratábase da primeira circunscrición eclesiástica católica oriental instituída no África subsahariana.

O primeiro exarca, sen carácter episcopal, foi Simun Fadul, até entón presidente de *Cáritas* do Líbano, e ao mesmo tempo foi nomeado visitador apostólico para os fieis maronitas residentes no África Meridional. O exarcado apostólico foi elevado a eparquía de **Nosa Señora da Anunciación en Ibadan** o 28 de febreiro de 2018, pasando a ser unha eparquía inmediatamente suxeita ao patriarcado maronita de Antioquía.

Episcopoloxio
-------------

Exarcas apostólicos de África Occidental e Central
* Simun Fadul (13 de xaneiro de 2014 - 28 de febreiro de 2018)

Bispos de Nosa Señora da Anunciación en Ibadan
* Simun Fadul (28 de febreiro de 2018 - actualidade)

Véxase tamén
------------

### Ligazóns externas

* Perfil en Catholic-Hierarchy.org

| * v
* c
* e
Circunscricións da Igrexa católica maronita |
| --- |
| *Patriarcado maronita de Antioquía* |
| Arquieparquías: | Alepo · Antelias · Beirut · Chipre · Damasco · Haifa e Terra Santa · Tripoli · Tiro |
| Eparquías: | Baalbik-Dair al-Ahmar · Batrun · Biblos · Brooklyn · Buenos Aires · Ibadan · Ladaqiyah · México · Montréal · O Cairo · Os Ánxeles · París · Sahlah · São Paulo · Sidney · Sidón · Xubah-Sarba-Xuniyah |
| Exarcados apostólicos: | Colombia |
| Exarcados patriarcais: | Xerusalén e Palestina · Xordania |

|  |  |
| --- | --- |
| Control de autoridades | 
* Wd: Q15629922
* WorldCat
* VIAF: 1539154688469148380001
* Catholic-Hierarchy: ibma

 |
**NSFW** é un acrónimo inglés para a expresión **Not Safe/Suitable For Work** (Non seguro/non axeitado para o traballo), empregado para se referir na linguaxe de Internet ás páxinas web, foros e blogs que conteñen URLs e hipervínculos a páxinas de contido para adultos. Xeralmente, as páxinas ou sitios NSFW albergan contigo pornográfico ou para adultos, contido violento, con son malsoante ou bocapodre.

O acrónimo NSFW xorde especialmente coma advertencia de certos sitios web potencialmente inaxeitados para navegar por eles en lugares públicos, froito da universalización e extensión de Internet en bibliotecas, institutos, puntos de Internet, ou mesmo o traballo.

Paralelamente, o termo **SFW** (safe for work), derivado do anterior, adoita empregarse para páxinas ou sitios web aptos para navegar en público, ou sen contido inaxeitado.

Notas
-----

1. ↑  Diccionario de Oxford (ed.). "NSFW: definición.". Arquivado dende o orixinal o 02 de xaneiro de 2015. Consultado o 2 de xaneiro de 2015.
2. ↑  NSFW (ed.). "Urban dictionary: definición.". Consultado o 2 de xaneiro de 2015.

Véxase tamén
------------

### Outros artigos

* Pornografía
* Sexting
**Edward Summer**, nado o 18 de marzo de 1946, e finado o 13 de novembro de 2014, foi un pintor estadounidense. Ademais de pintor, foi director de imaxe, guionista, editor de Internet, editor de revista, xornalista e escritor de ciencia, escritor de banda deseñada, novelista, deseñador de libro, actor, editor de imaxe da moción, creador de documentais e educador.

Entre os seus traballos máis coñecidos salientan a colección *Uncle Scrooge McDuck: His Life and Times* de Carl Barks, *Dinosaur Interplanetary Gazette* (unha das revistas en liña pioneiras), a primeira imaxe de animación baseada na personaxe de Conan o bárbaro, creado por Robert E. Howard, a novela *Teefr*, e a precuela *The Legend of Teddy Bear Bob*.

Notas
-----

1. ↑  kitbashed.com, ed. (15 de novembro de 2014). "Edward Summer".

|  |  |
| --- | --- |
| Control de autoridades | 
* Wd: Q5345504
* WorldCat
* VIAF: 20146936577913780635
* Allmovie: p695783
* IMDb: nm0838598
* LCCN: n85016377
* SNAC: w6gr1cjv
* TMDb: 568117

 |
**example.com**, **example.net**, **example.org** e **example.edu** son nomes de dominio de segundo nivel reservados para fins de documentación e exemplos do uso de nomes de dominio.

O exemplo de etiqueta de dominio de segundo nivel para os dominios de nivel superior .com, .net e .org foi reservado en 1999 polo Grupo de traballo de enxeñería de Internet en RFC 2606, Sección 3, mentres que estaba reservado para o dominio .edu pola Corporación de Internet para Nomes e Números Asignados (ICANN) desde 2000.

Ao implementar a reserva, a Autoridade de Números Asignados de Internet (IANA) puxo a disposición dominios para o seu uso en documentación técnica e de software, manuais e configuracións de software de mostra. Por tanto, os escritores de documentación poden estar seguros de seleccionar un nome de dominio sen crear conflitos de nomes se os usuarios finais tentan usar as configuracións de mostra ou os exemplos de maneira literal.

Estes nomes de dominio resólvense en direccións de Protocolo de Internet (IP) para IPv4 e IPv6 dun servidor web administrado por ICANN e asínanse dixitalmente mediante DNSSEC.

Os dominios de exemplo teñen un nome de subdominio definido no Domain Name System. Para cada dominio, o nome de dominio de terceiro nivel www resólvese nas mesmas direccións IPv4 e IPv6 que os dominios principais.

Notas
-----

1. ↑  RFC 2606, *Reserved Top Level DNS Names*, D. Eastlake, A. Panitz, The Internet Society (June 1999)

Ligazóns externas
-----------------

* example.com
* example.net
* example.org
* example.edu
* iana.org
|  |  |
| --- | --- |
|  | Wikimedia Commons ten máis contidos multimedia na categoría:  ***Grzegorz Napieralski*** |

**Grzegorz Bernard Napieralski**, nado en Szczecin o 18 de marzo de 1974, é un político polaco actual portavoz do partido "Alianza da Esquerda Democrática". Foi candidato por dito partido ás eleccións presidenciais do seu país de 2010, quedando de terceiro.

Educación e carreira política
-----------------------------

Despois de graduarse na Escola de Mecánica de Szczecin, estudou Ciencias Políticas na Universidade de Szczecin, obtendo o seu máster no ano 2000. Desde 1995 até 1999 foi secretario da agrupación local de Szczecin do partido Socialdemocracia da República de Polonia, que máis tarde deu lugar á Alianza da Esquerda Democrática. En 2004, 2005 e 2007 foi elixido para ocupar un cargo no Sejm. 
No 2004 converteuse en vice-presidente da Alianza de Esquerda Democrática, e un ano máis tarde no seu secretario xeral. O 31 de maio de 2008 foi elixido presidente do partido, contra Wojciech Olejniczak. Desde o 2009 é tamén o presidente da fracción parlamentaria *Lewica*.

O 22 de abril de 2010, a Alianza escolleuno para substituír a Jerzy Szmajdziński, quen falecera nun accidente de avión, como candidato das próximas eleccións presidenciais. Napieralski recibiu o 13,68% dos votos e non tomou parte na segunda volta das eleccións, xa que quedou de terceiro.

|  |  |
| --- | --- |
| Control de autoridades | 
* Wd: Q1377262
* WorldCat
* VIAF: 307174823

 |
**Olalla Oliveros**, nada en Vigo en 1977, é unha antiga modelo e actriz galega.

Traxectoria
-----------

Con formación en teatro e en danza en Vigo, no ano 2000 Olalla Oliveros mudouse a Madrid para continuar a súa carreira. Alí traballou en publicidade como modelo, e como actriz interveu en distintas series de televisión, como en episodios de *La familia Mata* (2007), *Maitena: estados alterados* ou *El comisario* (2008). No cinema, participou na rodaxe, como actriz, do filme *Fase terminal* (2010), dirixida por Marta Génova.

Vida persoal
------------

En 2010 abandonou a carreira artística e ingresou na Orde e Mandato de San Miguel Arcanxo como fiel consagrada (votos de celibato e obediencia) e nun réxime de semiclausura. Non obstante, a Igrexa Católica non recoñeceu como válida a consagración ao carecer ese grupo desa potestadade .

Notas
-----

1. ↑  "El señor me hizo casting", *Faro de Vigo*, 20 de abril de 2014 *(en castelán)*.
2. ↑  "La modelo de la secta de los «miguelianos»: «Tengo mucho que decir»". *ABC*, 1 de xaneiro de 2015

Véxase tamén
------------

### Ligazóns externas

* 

* Olalla Oliveros na IMDb *(en inglés)*.

|  |  |
| --- | --- |
| Control de autoridades | 
* Wd: Q16882222
* IMDb: nm2808978
* TMDb: 1350275

 |
**Gabriel Aragón Bermúdez**, máis coñecido como ***Gaby***, nado en Madrid o 3 de xullo de 1920 e finado na mesma cidade o 10 de xaneiro de 1995, foi un pallaso e saxofonista español, membro do trío Gaby, Fofó e Miliki.

Biografía
---------

Fillo do pallaso Emilio Aragón Foureaux, pertencía a unha familia de longa tradición no mundo do circo. Era sobriño do dúo de pallasos *Pompoff e Thedy*. Con eses antecedentes, el mesmo, xunto ao seu irmán Alfonso *Fofó*, aos que pronto se uniría o terceiro irmán Emilio *Miliki*, comezou a súa carreira artística cando aínda era un adolescente durante a Guerra civil española, actuando en lugares como o London Bar de Barcelona ou o Café Victoria de Madrid.

En 1946 emigrou a América cos seus irmáns, e alí triunfou na televisión, primeiro en Cuba e a partir de 1970 na Arxentina.

En 1972 os tres irmáns regresan a España e en 1973 estréase o seu programa en Televisión Española *El Gran Circo de TVE*, que se mantén en pantalla ata 1983 conseguindo un enorme éxito.

Logo da retirada do programa, Miliki saíu do grupo e Gabriel Aragón continuou actuando cos seus sobriños Fofito e Rody ata 1985. Máis adiante formou con seis dos seus dez fillos o Grupo de pallasos *Os Gabytos*, cos que seguiu traballando entre 1987 e 1993, a menos dun ano do seu falecemento.

Carácter do personaxe
---------------------

No trío de pallasos, Gaby representaba o personaxe do Clown, fronte aos seus irmáns Fofó e Miliki, augusto e contraugusto respectivamente. Asumía pois o papel do "listo" do grupo, que con todo sempre terminaba escaldado coas bromas dos seus compañeiros. Vestido sempre con impecable levita negra, o seu personaxe, intérprete de saxofón, adoptaba un aire serio e pretendía adoptar o rol de líder do grupo, sempre con catastróficos resultados.

Premios
-------

Gabriel Aragón recibiu, xunto aos seus irmáns, o Premio TP de Ouro de 1974 ao *Personaxe máis popular* da televisión e en 1995, a título póstumo, o TP de Ouro pola súa traxectoria artística.

Notas
-----

1. ↑  Antonio Tausiet. "Los payasos de la tele. Orígenes". Consultado o 10-03-2012.

|  |  |
| --- | --- |
| Control de autoridades | 
* Wd: Q3650049
* WorldCat
* VIAF: 86909859
* BNE: XX1161019
* Discogs: 2766574
* IMDb: nm0032789
* ISNI: 0000000059634519
* LCCN: nr99002345
* MusicBrainz: ID
* TMDb: 1121883

 |
**Edel Mary Quinn**, nada o 14 de setembro de 1907 e finada o 12 de maio de 1944) foi unha misioneira laica irlandesa.

Traxectoria
-----------

Nada en Kanturk, no Condado de Cork, Edel Quinn sentiu a chamada á vida relixiosa cando era nova. Coñeceu a Lexión de María a través dunha amiga e aos 20 anos uniuse a ela en Dublín, e traballou axudando aos pobres dos suburbios de Dublín. En 1936, cando tiña 29 anos e estaba enferma de tuberculose, Quinn converteuse en Enviada da Lexión de María, misioneira a África oriental e central. Malia a súa doenza, en sete anos e medio estableceu centos de ramas da Lexión en Tanzania, Kenya, Uganda, Malaui e Mauricio. Morreu en Nairobi e está enterrada alí no cemiterio dos misioneiros.

A súa causa de beatificación foi introducida en 1956. Foi declarada venerable polo papa Xoán Paulo II o 15 de decembro de 1994.

Véxase tamén
------------

### Ligazóns externas

* Center for the Promotion of Legion of Mary Saints *(en inglés)*
* Páxina web sobre Edel Quinn *(en castelán)*

|  |  |
| --- | --- |
| Control de autoridades | 
* Wd: Q443996
* WorldCat
* VIAF: 40188219
* BAV: ADV10054859
* BNF: 12066423w
* FAST: 159132
* GND: 119422476
* ISNI: 0000000110253990
* LCCN: n85195398
* NDL: 00621330
* NKC: xx0031384
* NTA: 120350335
* PTBNP: 32460
* SUDOC: 028930622

 |
**Mike Portnoy** (20 de abril de 1967) foi o batería e co-fundador da banda estadounidense de metal progresivo Dream Theater.

Ademais do seu traballo con Dream Theater, Portnoy é coñecido polos seus moitos proxectos paralelos e bandas tributo. É membro fundador de Liquid Tension Experiment, unha banda de rock progresivo instrumental na que tamén está os seus compañeiros de Dream Theater John Petrucci e Jordan Rudess, xunto co baixista Tony Levin. Tamén é fundador de Transatlantic, un supergrupo de rock progresivo co teclista de Spock's Beard Neal Morse, o guitarrista de The Flower Kings Roine Stolt e o baixista de Marillion Pete Trewavas.

Traxectoria
-----------

Nado o 20 de abril de 1967 en Nova York, amosou xa de moi novo a súa afección pola música. Entrou no Berklee Music College de Boston onde coñecería os seus compañeiros de grupo: John Petrucci (guitarrista) e John Myung (baixista). Ademais de traballar en Dream Theater, Portnoy forma parte de Liquid Tension Experiment ou OSI, entre outros proxectos. As súas composicións están fortemente marcadas por dobres bombos, enérxicos redobres, polirritmias e sobre todo unha grande orixinalidade. Dispón dun incontable número de accesorios no seu equipo de batería, os cales aproveita para sacar novos sons, xogando con eles.

O seu carácter obsesivo compulsivo lévao sempre a involucrarse de forma desmesurada en calquera das súas actividades, por iso evita o alcol e o tabaco. Deixou este último como promesa á súa nai no leito de morte ao falecer esta dun cancro.
Nos concertos en directo sempre ofrece a nota de cor. As súas escenas cómicas son fielmente captadas polas cámaras que el mesmo se encarga de dirixir. Mike Portnoy é un 'pallaso' entrañable do cal, a pesar das críticas suscitadas cara a el nalgunha ocasión, non se lle pode negar que se trata dun dos mellores baterías do mundo.

Influencias
-----------

Entre as influencias favoritas de Portnoy están Neil Peart, Frank Zappa, Terry Bozzio, Phil Collins, Vinnie Colaiuta, Simon Philips, John Bonham, Keith Moon, Ringo Starr e Bill Bruford. Como bandas favoritas ten a The Beatles, Queen, Yes, Rush, Pink Floyd, Metallica, Jellyfish, Iron Maiden, U2 e Jane's Addiction.

Equipo
------

Mike Portnoy conta con diferentes e xigantescos kits de batería:

* Siamese Monster (Tama/Sabian)
* Purple Monster (Tama/Sabian)
* The Transatlantic kit (Tama/Sabian)
* The Awake/ A Change of Seasons kit (Mapex/Sabian)

Véxase tamén
------------

### Ligazóns externas

* Sitio Web oficial de Mike Portnoy.

|  |  |
| --- | --- |
| Control de autoridades | 
* Wd: Q221468
* WorldCat
* VIAF: 47063040
* AllMusic: mn0000059338
* BNF: 15122008p
* Discogs: 273937
* Europeana: ID
* FAST: 1547404
* GND: 135457610
* IMDb: nm1763780
* ISNI: 0000000078478275
* LCCN: no99004934
* MusicBrainz: ID
* NKC: ola2002151362
* NNDB: 000025475
* NTA: 172436281
* Songkick: 473175
* SUDOC: 157841235
* TMDb: 112845

 |
**Ian Paice**, nado en Nottingham o 29 de xuño de 1948, é un batería inglés, de bandas como Deep Purple, Whitesnake e The Maze.

Coñecido coma o Buddy Rich do rock, foi un dos mellores baterías dos anos 70. Conta cunha avanzada técnica, destacando por exemplo, o redobre a unha soa man. Son habituais nel ritmos atresillados tipo *shuffle*. Adoita usar lentes escuros. Entre as súas influencias están Mitch Mitchell, Tony Meehan e Gene Krupa.

Biografía
---------

Comezou a estudar o violín, pero decidiu dedicarse a tocar a batería logo de ver a Gene Krupa. Con 15 anos o seu pai, tamén músico, comproulle o seu primeiro kit de batería. Comezou a tocar na banda do seu proxenitor. Durante os anos 60 tocou en numerosos grupos coma Georgie & the Rave-Ons, The MI 5 (que se converteu en The Maze e gravou 3 sinxelos) ou Rondabout, xunto a John Lord e Ritchie Blackmore, cos que formou Deep Purple en 1968. Tamén formou parte de Withesnake entre 1979 e 1982.

Con Deep Purple banda gravou máis de 20 álbums, sendo o único membro que estivo sempre no grupo. Un dous seus maiores éxitos foi tocando a canción "The Mule" en directo, demostrando as súas habilidades facendo solos.

|  |  |
| --- | --- |
| Control de autoridades | 
* Wd: Q213609
* WorldCat
* VIAF: 84963024
* AllMusic: mn0000074359
* BIBSYS: 62620
* BNE: XX1799336
* BNF: 14043013m
* Discogs: 261635
* FAST: 1553813
* GND: 134479068
* IMDb: nm0656671
* ISNI: 0000000116808408
* LCCN: no00009099
* MusicBrainz: ID
* NKC: ola2002151379
* NTA: 073557587
* Songkick: 2718681
* TMDb: 237886
* WikiTree: Paice-143

 |
**Aida Benítez Folch**, nada en Reus (Tarragona) o 24 de novembro de 1986, coñecida como **Aida Folch**, é unha actriz española.

Traxectoria
-----------

Desde pequena cursaba teatro na escola nunha compañía chamada Llop's teatre como actividade extraescolar. Tamén os sábados estudaba interpretación no centre de Lectura de Reus. Alí descubriría que a súa paixón era actuar. En 1998 apuntouse nunha axencia de publicidade onde viaxaba de Reus a Barcelona para facer audicións para anuncios de televisión, pero a súa primeira oportunidade chegoulle no ano 2000, cando foi a elixida entre 3 000 nenas de todo o país para protagonizar a produción española *El embrujo de Shangai*, do gañador do Óscar Fernando Trueba. Tiña catorce anos e pouco tempo despois Fernando León de Aranoa elíxea tamén para a premiada película *Os luns ó sol*.

Despois intervén en *Aquitania*, *La mirada violeta*, *Fin de curso*, *Salvador*, *Las vidas de Celia* e *25 kilates*, entre outras. Tamén traballa en telefilmes como *Con el 10 en la espalda*, *Inocentes*, *No estás sola, Sara*, *Morir en 3 actes* ou *Volveremos*. En 2008 dáse a coñecer co personaxe de Françoise na exitosa serie *Cuéntame cómo pasó*.

Traballou no estranxeiro coa superprodución histórica *Henri 4*, un filme alemán de Jo Baier e en *Mi universo en minúsculas*, unha produción mexicana.

En 2012 protagoniza *El artista y la modelo*, de Fernando Trueba, unha película rodada integramente en francés onde traballa con Jean Rochefort e Claudia Cardinale.

Premios e candidaturas
----------------------

Premios Goya

| Ano | Categoría | Película | Resultado |
| --- | --- | --- | --- |
| 2012 | Mellor interpretación feminina protagonista | *El artista y la modelo* | Pendente |

* Festival de Cine Español de Málaga: Biznaga de Prata á mellor actriz, Sección ZonaZine, por *25 kilates* (2009).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aida Folch Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q3448721
* WorldCat
* VIAF: 102364361
* Allmovie: p308441
* BNE: XX4873546
* BNF: 167379678
* Dialnet: 3132508
* Filmportal: ID
* GND: 1053688229
* IMDb: nm1007012
* ISNI: 0000000078270597
* LCCN: no2003096908
* NTA: 40638634X
* Rotten Tomatoes: aida\_folch
* SUDOC: 175261121
* TMDb: 16872

 |
**Polykarpos Stavropoulos** (en grego: *Πολύκαρπος Σταυρόπουλος*), nado como **Panagiotis Stavropoulos** (en grego: *Παναγιώτης Σταυρόπουλος*) en Naupacto (Reino de Grecia) o 15 de outubro de 1965, é un bispo ortodoxo constantinopolitano, metropolita de España e Portugal dende 2007.

Traxectoria
-----------

Naceu como Panagiotis Stavropoulos o 15 de outubro de 1963 en Naupacto (Grecia). Logo de rematar os seus estudos secundarios, graduouse en Teoloxía pola Universidade de Atenas en 1986 e de seguido fixo o servizo militar, até 1988. Posteriormente ampliou os seus estudos en Historia eclesiástica no Pontificio Instituto Oriental de Roma até 1990.

Foi ordenado diácono o 15 de xaneiro de 1990 polo metropolita de Calcedonia Bartholomaios Archontonis, e ao día seguinte foi ordenado sacerdote polo metropolita de Naupacto e Agios Vlasios Alexandros Papadopoulos. Logo da súa ordenación foi capelán até 2007 da igrexa de San Xurxo dos Gregos de Venecia, e a partir de 1992 tamén vigairo da arquidiocese de Italia e Malta.

O 30 de abril de 2007 foi elixido metropolita de España e Portugal. Recibiu a ordenación episcopal de mans do patriarca Bartolomeu I o 6 de maio, tomando posesión da sé o 16 de xuño.

Notas
-----

1. 1 2 3 4  "Nota biográfica de Su Eminencia el Metropolita" (en castelán). Consultado o 25/04/2017.
2. 1 2 3  "Ὁ Σεβ. Μητροπολίτης Ἱσπανίας καί Πορτογαλίας, ὑπέρτιμος καί ἔξαρχος Μεσογείου Θαλάσσης, κ. Πολύκαρπος" (en grego). Arquivado dende o orixinal o 26/02/2020. Consultado o 25/04/2017.
3. ↑  D'Antiga, Renato (1995-1996). "La fondazione della metropoli greco-ortodossa d'Italia". *Bollettino della Badia Greca di Grottaferrata* (49-50): 218. ISSN 0005-3783.
4. ↑  *L'attività della Santa Sede nel 1999*. Libreria Editrice Vaticana. 2000. p. 989.

Véxase tamén
------------

### Ligazóns externas

* Biografía no sitio web da Metrópole de España e Portugal *(en castelán)*
* Biografía no sitio web do Patriarcado Ecuménico de Constantinopla Arquivado 03 de xullo de 2017 en Wayback Machine. *(en grego)*
**Breixo mártir** ou **San Breixo** de Lisboa é un santo do século III da Igrexa Católica cuxa festividade litúrxica se celebra o 1 de outubro. Foi especialmente venerado na Gallaecia e na Lusitania e máis tarde no Reino de Galicia e no Reino de Portugal. Nos territorios da actual Galicia e Portugal existen aínda un número considerable de parroquias e lugares baixo súa a advocación. O mosteiro de Santos-o-Novo de Lisboa garda as principais das súas reliquias.

Lenda
-----

As súas irmás Xulia e Máxima convertérono ao cristianismo. Adicaban a súa vida á acollida de pobres e doentes. Durante a persecución de Diocleciano desafiaron a autoridade imperial e fixeron pública a súa fe cristiá. Foron torturados con vergallazos, láminas de lume e cravos. Como non declinaron a súa actitude rebelde nin acataron os edictos imperiais, foron arrastrados polas rúas e, finalmente, decapitados. Ordenouse que os seus cadáveres ficasen insepultos para seren devorados polas alimañas. Pero estas respectaron os corpos. Ordenouse, xa que logo, guindalos ao mar, pero o mar devolveunos á ribeira. Por fin, algúns cristiáns sepultáronos clandestinamente.

Fontes
------

Ademais da tradición nacional galaico-portuguesa, existen referencias á súa condición de mártir no *Martyrologium* de Usuardo que se remonta ao século IX. O seu martirio e os lendarios prodixios que o seguiron atópanse recollidos no Códice CV-23d depositado na Biblioteca de Évora.

Notas
-----

1. ↑  Coñecido en Portugal como São Veríssimo .

Véxase tamén
------------

* Parroquias de Galicia baixo a advocación de san Breixo

### Ligazóns externas

* Artigo en lugopress.com Arquivado 17 de outubro de 2019 en Wayback Machine. *(en castelán)*
* *Territorio y poblamiento en Galicia entre la antigüedad y la plena Edad Media* por José Carlos Sánchez Pardo. *(en castelán)*.
Non confundir con Rocha.
Para outras páxinas con títulos homónimos véxase: Roca (homónimos).
Unha **roca**, **máquina de fiar**, **torno de fiar** ou **fiadeira** é un instrumento para fiar manualmente fibras téxtiles. Supuxo un avance na tecnoloxía dos tecidos desenvolvido na China ou na India entre os anos 500 e 1000 d.C.

A roca permite unha maior velocidade de fiado e produce un fío máis homoxéneo e resistente. Válese dunha roda accionada de diversas maneiras (movida en última instancia coa man ou co pé) que fai xirar o equivalente do fuso a moita velocidade e imprímelle unha torsión ao fío. Anteriormente á súa invención, a persoa que fiaba tiña que xuntar as fibras, facelas un nobelo e ademais transmitirlle ao tecido a torsión utilizando o fuso.

* As fiandeiras de Velázquez.*As fiandeiras* de Velázquez.
* Muller usando unha roca irlandesa, contra 1900.Muller usando unha *roca irlandesa*, contra 1900.
* Roca galega.Roca galega.
* Sabela de Hungría fiando para os pobres nunha roca tipo castelo.Sabela de Hungría fiando para os pobres nunha roca *tipo castelo*.
* Muller nepalí usando unha roca chamada Charkha.Muller nepalí usando unha roca chamada *Charkha*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Roca*** |

### Outros artigos

* Fiar
* Fuso

### Ligazóns externas

* Como funciona unha roca *(en inglés)*.
* Virtual Museum of Textile Arts *(en inglés)*.

|  |  |
| --- | --- |
| Control de autoridades | 
* Wd: Q58966
* AAT: 300263278
* EBID: ID
* LCCN: sh85126716

 |
**Alice Maria Recoque ou** **Alice Maria Arnaud**, nada enCherchell, Alxeria, o 29 de agosto de 1929 e finada en Ballainvilliers, o 28 de xaneiro de 2021, foi unha informática francesa, que destacou no campo da arquitectura de computadoras.

Traxectoria
-----------

Participou no desenvolvemento do minicomputador CAB500 en 1959, logo foi directora do proyecto do minicomputador Mitra 15, antes de pasar a investigar sobre arquitecturas paralelas e intelixencia artificial. Máis tarde, en 1978, participó na creación dla Commission nationale de l'informatique et des libertés (Cnil).

En 2015, o seu perfil na Wikipedia francesa estivo a piques de desaparecer, xa que algúns usuarios opinaban que non tiña suficientes méritos**.**

Notas
-----

1. ↑  "matchID - Moteur de recherche des décès". Consultado o 2021-05-10.
2. ↑  Stadler, Marta Macho (2024-04-17). "Alice Recoque, la pionera en ingeniería informática que estuvo a punto de desaparecer de la Wikipedia". *Mujeres con ciencia* (en castelán). Consultado o 2024-04-18.
Interior do Mercado por xunto de alimentación en Múnic (Alemaña), o terceiro centro grosista de Europa.
O **grosista** ou **comerciante por xunto** é un compoñente da cadea de distribución, na que a empresa ou o empresario, non se pon en contacto directo cos consumidores ou usuarios finais dos seus produtos, senón que entrega esta tarefa a un especialista. O grosista é un intermediario entre o fabricante (ou produtor) e o usuario intermedio (retallista ou comerciante polo miúdo); intermediario que:

* **compra** a unha persoa que produce (produtor)(independente ou asociado en cooperativa), a un fabricante, a outro grosista ou intermediario en grandes cantidades.
* **vende** a un fabricante, outro grosista ou a un retallista, en cantidades máis pequenas, mais nunca ao consumidor ou usuario final.

No caso de produtos agrícolas, compran a pequenos agricultores, agrupan a produción, clasifícana, envásana e etiquétana...
As empresas grosistas están perdendo protagonismo a favor das grandes empresas de distribución ou de asociacións de retallistas, que están a asumir funcións propias do mercado por xunto.

O conxunto das actividades dos grosistas chámase **mercado por xunto** ou **mercado grosista**.

Notas
-----

1. ↑  Nome galego recomendado en *Termos esenciais de dereito civil*, Nieto Alonso, A.; X. A. Rodríguez Río (coord.) (2013), Universidade de Santiago de Compostela e *Dicionario xurídico galego*, Santiago de Compostela - Vigo, Xunta de Galicia - Ed. Xerais, 2011
2. ↑  *Gran dicionario Xerais da lingua galega*, Vigo, Xerais, 2009
*Dicionario castelán-galego da Real Academia Galega*, A Coruña, Real Academia Galega, 2004
3. ↑  Tamén vendedor por xunto en *Vocabulario multilingüe de acuicultura*

Véxase tamén
------------

### Outros artigos

* Canle de distribución
* Cash and carry
* Retallista
* Lonxa